title: 2013/489/EU, Euratom: Odluka Vijeća i Komisije od 22. srpnja 2013. o utvrđivanju stajališta koje treba zauzeti u ime Europske unije i Europske zajednice za atomsku energiju u okviru Vijeća za stabilizaciju i pridruživanje EU-Srbija u vezi s Odlukom Vijeća za stabilizaciju i pridruživanje EU-Srbija kojom se usvaja njegov poslovnik

text:
               18.10.2013

               HR

               Službeni list Europske unije

               L 278/1

      ODLUKA VIJEĆA I KOMISIJE

   od 22. srpnja 2013.
   o utvrđivanju stajališta koje treba zauzeti u ime Europske unije i Europske zajednice za atomsku energiju u okviru Vijeća za stabilizaciju i pridruživanje EU-Srbija u vezi s Odlukom Vijeća za stabilizaciju i pridruživanje EU-Srbija kojom se usvaja njegov poslovnik
   (2013/489/EU, Euratom)
   VIJEĆE EUROPSKE UNIJE,
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 8. i člankom 218. stavkom 9.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101.,
   uzimajući u obzir prijedlog Europske komisije,
   uzimajući u obzir odobrenje Vijeća dano na temelju članka 101. Ugovora o osnivanju Europske zajednice za atomsku energiju,
   uzimajući u obzir Odluku Vijeća i Komisije 2013/490/EU, Euratom od 22. srpnja 2013. sklapanju Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane (1), a posebno njezin članak 3. stavak 1.,
   budući da:

               (1)

               Člankom 119. Sporazuma o stabilizaciji i pridruživanju između Europskih zajednica i njihovih država članica, s jedne strane, i Republike Srbije, s druge strane (Sporazum), osniva se Vijeće za stabilizaciju i pridruživanje.

               (2)

               Člankom 120. Sporazuma predviđa se da Vijeće za stabilizaciju i pridruživanje donosi vlastiti poslovnik.

               (3)

               Člankom 122. Sporazuma predviđa se da Vijeću za stabilizaciju i pridruživanje pomaže Odbor za stabilizaciju i pridruživanje.

               (4)

               Člankom 122. Sporazuma predviđa se da Vijeće za stabilizaciju i pridruživanje svojim poslovnikom utvrđuje dužnosti Odbora za stabilizaciju i pridruživanje te da Vijeće za stabilizaciju i pridruživanje može bilo koje od svojih ovlasti prenijeti na Odbor za stabilizaciju i pridruživanje.

               (5)

               Člankom 124. Sporazuma predviđa se da Vijeće za stabilizaciju i pridruživanje može odlučiti osnovati druge posebne odbore ili posebna tijela koja mu mogu pomoći u izvršavanju dužnosti. Osim toga, predviđa se da Vijeće za stabilizaciju i pridruživanje u svojem poslovniku odredi sastav i dužnosti takvih odbora i tijela te način na koji funkcioniraju.

               (6)

               Dijalog i suradnja između socijalnih partnera i ostalih organizacija civilnog društva, kao i regionalnih i lokalnih tijela u Europskoj uniji i onih u Srbiji mogu znatno pridonijeti razvoju njihovih odnosa i integraciji Europe.

               (7)

               Primjereno je da se ta suradnja organizira osnivanjem dvaju zajedničkih savjetodavnih odbora,

         DONIJELI SU OVU ODLUKU:
   Jedini članak
   Stajalište koje treba usvojiti u ime Europske unije i Europske zajednice za atomsku energiju u okviru Vijeća za stabilizaciju i pridruživanje, u pogledu Odluke Vijeća za stabilizaciju i pridruživanje EU-Srbija kojom se usvaja njegov poslovnik, temelji se na nacrtu odluke Vijeća za stabilizaciju i pridruživanje, priloženog ovoj Odluci.

      Sastavljeno u Bruxellesu 22. srpnja 2013.

            Za Vijeće

            Predsjednica

         C. ASHTON

            Za Komisiju, u ime predsjednika,

         C. MALMSTRÖM

            Članica Komisije

      (1)  Vidjeti str. 14 ovoga Službenog lista.

      NACRT
      ODLUKA br. 1
      VIJEĆA ZA STABILIZACIJU I PRIDRUŽIVANJE EU – SRBIJA
      od …
      kojom se donosi njegov poslovnik
      VIJEĆE ZA STABILIZACIJU I PRIDRUŽIVANJE,
      uzimajući u obzir Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Srbije (dalje u tekstu „Srbija”), s druge strane (dalje u tekstu „Sporazum”), a posebno njegove članke 119., 120., 122. i 124.,
      budući da je Sporazum stupio na snagu …,
      DONIJELO JE OVU ODLUKU:
      Članak 1.
      Predsjedanje
      Vijećem za stabilizaciju i pridruživanje naizmjenično u razdobljima od 12 mjeseci predsjedaju predsjednik Vijeća za vanjske poslove Europske unije u ime Europske unije i njezinih država članica te Europske zajednice za atomsku energiju i predstavnik Vlade Srbije. Prvo razdoblje započinje na datum prvog sastanka Vijeća za stabilizaciju i pridruživanje i završava 31. prosinca 2013.
      Članak 2.
      Sastanci
      Vijeće za stabilizaciju i pridruživanje sastaje se na ministarskoj razini jednom godišnje. Izvanredne sjednice Vijeća za stabilizaciju i pridruživanje mogu se održati na zahtjev bilo koje stranke, ako stranke tako dogovore. Osim ako stranke dogovore drugačije, svaka sjednica Vijeća za stabilizaciju i pridruživanje održava se na uobičajenom mjestu za sastanke Vijeća Europske unije na datum koji su obje stranke dogovorile. Sastanke Vijeća za stabilizaciju i pridruživanje zajednički sazivaju tajnici Vijeća za stabilizaciju i pridruživanje u dogovoru s predsjedateljem.
      Članak 3.
      Zastupanje
      Ako nisu u mogućnosti prisustvovati sastanku, članovi Vijeća za stabilizaciju i pridruživanje mogu biti zastupani. Ako član želi biti zastupan na takav način, o imenu svog zastupnika mora obavijestiti predsjedatelja prije sastanka na kojem će na takav način biti zastupan. Zastupnik člana Vijeća za stabilizaciju i pridruživanje koristi sva prava tog člana.
      Članak 4.
      Delegacije
      Članove Vijeća za stabilizaciju i pridruživanje mogu pratiti dužnosnici. Prije svakog sastanka, predsjedatelja se izvješćuje o predviđenom sastavu delegacije svake stranke. Predstavnik Europske investicijske banke prisustvuje sastancima Vijeća za stabilizaciju i pridruživanje kao promatrač kada se na dnevnom redu nalaze pitanja koja se tiču te banke. Vijeće za stabilizaciju i pridruživanje može pozvati nečlanice da sudjeluju na njegovim sastancima kako bi im pružilo informacije o određenim pitanjima.
      Članak 5.
      Tajništvo
      Dužnosnik Glavnog tajništva Vijeća Europske unije i dužnosnik Misije Srbije pri Europskoj uniji djeluju zajednički kao tajnici Vijeća za stabilizaciju i pridruživanje.
      Članak 6.
      Korespondencija
      Korespondencija naslovljena na Vijeće za stabilizaciju i pridruživanje šalje se predsjedatelju Vijeća za stabilizaciju i pridruživanje na adresu Glavnog tajništva Vijeća Europske unije.
      Dvoje tajnika osiguravaju da se korespondencija proslijedi predsjedatelju Vijeća za stabilizaciju i pridruživanje i, prema potrebi, ostalim članovima Vijeća za stabilizaciju i pridruživanje. Korespondencija koja se tako prosljeđuje šalje se Glavnom tajništvu Komisije, stalnim predstavništvima država članica i Misiji Srbije pri Europskoj uniji.
      Dvoje tajnika šalju priopćenja predsjedatelja Vijeća za stabilizaciju i pridruživanje adresatima i prosljeđuju ih, prema potrebi, ostalim članovima Vijeća za stabilizaciju i pridruživanje kako je naznačeno u drugom stavku.
      Članak 7.
      Javnost
      Ako nije drukčije odlučeno, sastanci Vijeća za stabilizaciju i pridruživanje nisu javni.
      Članak 8.
      Dnevni red sastanaka
      1.   Predsjedatelj sastavlja okvirni dnevni red za svaki sastanak. Njega tajnici Vijeća za stabilizaciju i pridruživanje prosljeđuju adresatima iz članka 6. najkasnije 15 dana prije početka sastanka. Okvirni dnevni red sadržava točke u vezi kojih je predsjedatelj zaprimio zahtjev za uključivanje u dnevni red najkasnije 21 dan prije početka sastanka, iako se točke uključuju u okvirni dnevni red samo ako je popratna dokumentacija proslijeđena tajnicima najkasnije na dan kada se šalje dnevni red. Vijeće za stabilizaciju i pridruživanje usvaja dnevni red na početku svakog sastanka. U dnevni red moguće je uključiti točku koja se ne nalazi na okvirnom dnevnom redu ako su se obje stranke o tome sporazumjele.
      2.   U dogovoru s dvjema strankama predsjedatelj može skratiti rok utvrđen u stavku 1. kako bi u obzir uzeo zahtjeve određenog slučaja.
      Članak 9.
      Zapisnik
      Nacrt zapisnika svakog sastanka sastavlja dvoje tajnika. U pravilu se u zapisniku u vezi sa svakom točkom dnevnog reda navodi:

                  —

                  dokumentacija koja je predana Vijeću za stabilizaciju i pridruživanje,

                  —

                  izjave čije je uključivanje u zapisnik zahtijevao član Vijeća za stabilizaciju i pridruživanje,

                  —

                  donesene odluke i dane preporuke, dogovorene izjave i usvojene zaključke.

            Nacrt zapisnika predaje se Vijeću za stabilizaciju i pridruživanje na odobrenje. Kada se zapisnik odobri, potpisuju ga predsjedatelj i dvoje tajnika. Zapisnik se pohranjuje u arhiv Glavnog tajništva Vijeća Europske unije koji služi kao depozitar dokumenata Vijeća za stabilizaciju i pridruživanje. Ovjerena kopija šalje se svakom od adresata iz članka 6.
      Članak 10.
      Odluke i preporuke
      1.   Vijeće za stabilizaciju i pridruživanje donosi svoje odluke i daje preporuke na temelju zajedničkog dogovora stranaka. Vijeće za stabilizaciju i pridruživanje može donositi odluke ili davati preporuke pisanim postupkom, ako se obje stranke o tome slože.
      2.   Odluke i preporuke Vijeća za stabilizaciju i pridruživanje u smislu članka 121. Sporazuma o stabilizaciji i pridruživanju naslovljavaju se kao „Odluka”, odnosno „Preporuka”, nakon čega slijedi serijski broj, datum donošenja i opis predmeta. Odluke i preporuke Vijeća za stabilizaciju i pridruživanje potpisuje predsjedatelj i ovjerava dvoje tajnika. Odluke i preporuke prosljeđuju se svim adresatima iz gore navedenog članka 6. Svaka stranka može odlučiti o objavljivanju odluka i preporuka Vijeća za stabilizaciju i pridruživanje u svojim službenim publikacijama.
      Članak 11.
      Jezici
      Službeni su jezici Vijeća za stabilizaciju i pridruživanje službeni jezici dviju stranaka. Ako nije drukčije odlučeno, Vijeće za stabilizaciju i pridruživanje svoje rasprave temelji na dokumentaciji sastavljenoj na tim jezicima.
      Članak 12.
      Troškovi
      Europska unija i Srbija odvojeno snose troškove nastale sudjelovanjem na sastancima Vijeća za stabilizaciju i pridruživanje, kako u vezi osoblja, putovanja i dnevnica tako i poštanskih i komunikacijskih izdataka. Troškove povezane s tumačenjem na sastancima, prevođenjem i umnožavanjem dokumenata snosi Europska unija, uz izuzetak troškova povezanih s tumačenjem ili prevođenjem na srpski jezik ili s njega, koje snosi Srbija. Ostale troškove koji se odnose na organizaciju sastanaka snosi stranka koja je domaćin sastanaka.
      Članak 13.
      Odbor za stabilizaciju i pridruživanje
      1.   Ovime se osniva Odbor za stabilizaciju i pridruživanje kako bi Vijeću za stabilizaciju i pridruživanje pomagao u izvršavanju njegovih dužnosti. Čine ga predstavnici Vijeća Europske unije i predstavnici Europske komisije, s jedne strane, i predstavnici Vlade Srbije, s druge strane, obično na razini viših javnih službenika.
      2.   Odbor za stabilizaciju i pridruživanje priprema sastanke i rasprave Vijeća za stabilizaciju i pridruživanje, prema potrebi provodi odluke Vijeća za stabilizaciju i pridruživanje i općenito osigurava kontinuitet odnosa pridruživanja i pravilnu provedbu Sporazuma o stabilizaciji i pridruživanju. On razmatra sva pitanja koja mu Vijeće za stabilizaciju i pridruživanje uputi, kao i sva ostala pitanja koja mogu nastati tijekom svakodnevne provedbe Sporazuma o stabilizaciji i pridruživanju. On Vijeću za stabilizaciju i pridruživanje predaje prijedloge ili eventualne nacrte odluka ili preporuka na donošenje.
      3.   U slučajevima kada Sporazum o stabilizaciji i pridruživanju upućuje na obvezu savjetovanja ili mogućnost savjetovanja, takvo se savjetovanje može održati unutar Odbora za stabilizaciju i pridruživanje. Savjetovanje se može nastaviti unutar Vijeća za stabilizaciju i pridruživanje ako se dvije stranke tako slože.
      4.   Poslovnik Odbora za stabilizaciju i pridruživanje priložena su ovoj Odluci.
      Članak 14.
      Zajednički savjetodavni odbor koji čine predstavnici Europskog gospodarskog i socijalnog odbora te socijalnih partnera i drugih organizacija civilnog društva Srbije
      1.   Ovime se osniva zajednički savjetodavni odbor koji čine predstavnici Europskog gospodarskog i socijalnog odbora te socijalnih partnera i ostalih organizacija civilnog društva Srbije kojemu se povjerava zadatak pomaganja Vijeću za stabilizaciju i pridruživanje s ciljem promicanja dijaloga i suradnje između socijalnih partnera i ostalih organizacija civilnog društva u Europskoj uniji i Srbiji. Takav dijalog i suradnja obuhvaćaju sve relevantne aspekte odnosa između Europske unije i Srbije koji se pojavljuju u kontekstu provedbe Sporazuma o stabilizaciji i pridruživanju. Takav dijalog i suradnja posebno su usmjereni na:

                  a)

                  pripremu srbijanskih socijalnih partnera i ostalih organizacija civilnog društva za aktivnosti u okviru budućeg članstva u Europskoj uniji;

                  b)

                  pripremu srbijanskih socijalnih partnera i ostalih organizacija civilnog društva za njihovo sudjelovanje u radu Europskog gospodarskog i socijalnog odbora nakon pridruživanja Srbije;

                  c)

                  razmjenu informacija o pitanjima od zajedničkog interesa, posebno o trenutnom postojećem stanju u vezi s procesom pridruživanja, kao i pripremu srbijanskih socijalnih partnera i ostalih organizacija civilnog društva za taj proces;

                  d)

                  poticanje razmjene iskustava, dobre prakse i strukturiranog dijaloga između a) srbijanskih socijalnih partnera i ostalih organizacija civilnog društva i b) socijalnih partnera i ostalih organizacija civilnog društva iz država članica, uključujući kroz umrežavanje na posebnim područjima na kojima se izravni kontakti i suradnja mogu pokazati najučinkovitijim načinom rješavanja određenih problema;

                  e)

                  raspravu o svim drugim relevantnim pitanjima koje predloži bilo koja strana, a koja se mogu pojaviti u kontekstu provedbe Sporazuma o stabilizaciji i pridruživanju i u okviru pretpristupne strategije.

            2.   Zajednički savjetodavni odbor iz stavka 1. sastoji se od devet predstavnika Europskog gospodarskog i socijalnog odbora i devet predstavnika socijalnih partnera i ostalih organizacija civilnog društva Srbije. Zajednički savjetodavni odbor može također pozvati promatrače.
      3.   Zajednički savjetodavni odbor iz stavka 1. izvršava svoje zadaće na temelju savjetovanja od strane Vijeća za stabilizaciju i pridruživanje ili, s obzirom na promicanje dijaloga između gospodarskih i socijalnih krugova, na vlastitu inicijativu.
      4.   Članovi se biraju kako bi se osiguralo da je zajednički savjetodavni odbor iz stavka 1. što vjerniji odraz raznih socijalnih partnera i ostalih organizacija civilnog društva i u Europskoj uniji i u Srbiji. Službena imenovanja srbijanskih članova izvršava Vlada Srbije na temelju prijedloga socijalnih partnera i ostalih organizacija civilnog društva. Ti prijedlozi temelje se na uključivim i transparentnim postupcima odabira između socijalnih partnera i ostalih organizacija civilnog društva.
      5.   Zajedničkom savjetodavnom odboru iz stavka 1. supredsjeda član Europskog gospodarskog i socijalnog odbora i predstavnik socijalnih partnera i ostalih organizacija civilnog društva Srbije.
      6.   Zajednički savjetodavni odbor iz stavka 1. donosi svoj poslovnik.
      7.   Europski gospodarski i socijalni odbor, s jedne strane, i Vlada Srbije, s druge strane, odvojeno snose troškove nastale sudjelovanjem njihovih delegata na sastancima zajedničkog savjetodavnog odbora i njegovih radnih skupina u vezi osoblja, putovanja i dnevnica.
      8.   Detaljna rješenja za troškove tumačenja i prevođenja određuju se u poslovniku Zajedničkoga savjetodavnog odbora iz stavka 1. Ostale troškove koji se odnose na organizaciju materijala za sastanke snosi stranka koja je domaćin sastanaka.
      Članak 15.
      Zajednički savjetodavni odbor koji čine predstavnici Odbora regija Europske unije i srbijanskih lokalnih i regionalnih tijela
      1.   Ovime se osniva zajednički savjetodavni odbor koji čine predstavnici Odbora regija Europske unije i srbijanskih lokalnih i regionalnih tijela sa zadatkom pomaganja Vijeću za stabilizaciju i pridruživanje u cilju promicanja dijaloga i suradnje između lokalnih i regionalnih tijela u Europskoj uniji i onih u Srbiji. Takav dijalog i suradnja posebno su usmjereni na:

                  a)

                  pripremu srbijanskih lokalnih i regionalnih tijela za aktivnost u okviru budućeg članstva u Europskoj uniji;

                  b)

                  pripremu srbijanskih lokalnih i regionalnih tijela za njihovo sudjelovanje u radu Odbora regija nakon pridruživanja Srbije;

                  c)

                  razmjenu informacija o aktualnim pitanjima od zajedničkog interesa, posebno o trenutnom postojećem stanju vezano uz proces pridruživanja i ona područja politike u kojima Ugovori predviđaju savjetovanje s Odborom regija, kao i pripremu srbijanskih lokalnih i regionalnih tijela za te politike;

                  d)

                  poticanje multilateralnog strukturiranog dijaloga između a) srbijanskih lokalnih i regionalnih tijela i b) lokalnih i regionalnih tijela iz država članica, uključujući putem umrežavanja u posebnim područjima na kojima se izravni kontakti i suradnja između srbijanskih lokalnih i regionalnih tijela i lokalnih i regionalnih tijela iz država članica mogu pokazati najučinkovitijim načinom bavljenja posebnim temama od zajedničkog interesa;

                  e)

                  omogućavanje redovitog razmjenjivanja informacija o međuregionalnoj suradnji između srbijanskih lokalnih i regionalnih tijela i lokalnih i regionalnih tijela iz država članica;

                  f)

                  poticanje razmjene iskustva i znanja u područjima politike za koja Ugovor o funkcioniranju Europske unije predviđa savjetovanje s Odborom regija između a) srbijanskih lokalnih i regionalnih tijela i b) lokalnih i regionalnih tijela iz država članica, posebno znanja i tehnika vezanih uz pripremu lokalnih i regionalnih razvojnih planova ili strategija i najučinkovitije upotrebe pretpristupnih i strukturnih fondova;

                  g)

                  pomoć srbijanskim lokalnim i regionalnim tijelima putem razmjene informacija o praktičnoj provedbi načela supsidijarnosti u svim aspektima života na lokalnoj i regionalnog razini;

                  h)

                  raspravu o svim drugim relevantnim pitanjima koje predloži bilo koja strana, a koja se mogu pojaviti u kontekstu provedbe Sporazuma o stabilizaciji i pridruživanju i u okviru pretpristupne strategije.

            2.   Zajednički savjetodavni odbor iz stavka 1. sastoji se od sedam predstavnika Odbora regija, s jedne strane, i sedam izabranih predstavnika srbijanskih lokalnih i regionalnih tijela, s druge strane. Imenuje se jednak broj zamjenika.
      3.   Zajednički savjetodavni odbor iz stavka 1. obavlja svoje aktivnosti na temelju savjetovanja od strane Vijeća za stabilizaciju i pridruživanje ili, što se tiče promicanja dijaloga između lokalnih i regionalnih tijela, na vlastitu inicijativu.
      4.   Zajednički savjetodavni odbor iz stavka 1. može davati preporuke Vijeću za stabilizaciju i pridruživanje.
      5.   Članovi se biraju kako bi se osiguralo da je zajednički savjetodavni odbor iz stavka 1. vjeran odraz raznih razina lokalnih i regionalnih tijela i u Europskoj uniji i u Srbiji. Službena imenovanja srbijanskih članova izvršava Vlada Srbije na temelju prijedloga organizacija koje predstavljaju lokalna i regionalna tijela u Srbiji. Ti prijedlozi temelje se na uključivom i transparentnom postupku odabira između predstavnika koji imaju lokalne ili regionalne izborne mandate.
      6.   Zajednički savjetodavni odbor iz stavka 1. donosi svoj poslovnik.
      7.   Zajedničkom savjetodavnom odboru iz stavka 1. supredsjeda član Odbora regija i predstavnik lokalnih i regionalnih tijela Srbije.
      8.   Odbor regija, s jedne strane, i Vlada Srbije, s druge strane, snose odvojeno troškove nastale sudjelovanjem njihovih delegata i pomoćnika na sastancima zajedničkog savjetodavnog odbora iz stavka 1., posebno što se tiče troškova putovanja i dnevnica.
      9.   Detaljnija rješenja za troškove tumačenja i prevođenja određuju se u poslovniku zajedničkoga savjetodavnog odbora iz stavka 1. Ostale troškove koji se odnose na organizaciju materijala za sastanke snosi stranka koja je domaćin sastanaka.

         Sastavljeno u

               Za Vijeće za stabilizaciju i pridruživanje

               Predsjedatelj

         ODLUCI br. 1
         VIJEĆA ZA STABILIZACIJU I PRIDRUŽIVANJE EU – SRBIJA
         od …
         Poslovnik Odbora za stabilizaciju i pridruživanje
         Članak 1.
         Predsjedanje
         Odborom za stabilizaciju i pridruživanje naizmjenično u razdobljima od 12 mjeseci predsjedaju predstavnik Europske komisije, u ime Europske unije i njezinih država članica te Europske zajednice za atomsku energiju i predstavnik Vlade Srbije. Prvo razdoblje započinje na datum prvog sastanka Vijeća za stabilizaciju i pridruživanje i završava 31. prosinca 2013.
         Članak 2.
         Sastanci
         Odbor za stabilizaciju i pridruživanje sastaje se kada to okolnosti zatraže, uz dogovor obje stranke. Svaki sastanak Odbora za stabilizaciju i pridruživanje održava se u vremenu i mjestu o kojima su se složile obje stranke. Sastanke Odbora za stabilizaciju i pridruživanje saziva predsjedatelj.
         Članak 3.
         Delegacije
         Prije svakog sastanka, predsjedatelja se izvješćuje o predviđenom sastavu delegacije svake stranke.
         Članak 4.
         Tajništvo
         Dužnosnik Europske komisije i dužnosnik Vlade Srbije zajedno nastupaju kao tajnici Odbora za stabilizaciju i pridruživanje. Sva priopćenja predsjedatelju Odbora za stabilizaciju i pridruživanje predviđena ovom Odlukom, kao i ona koja on šalje, prosljeđuju se tajnicima Odbora za stabilizaciju i pridruživanje i tajnicima i predsjedatelju Vijeća za stabilizaciju i pridruživanje.
         Članak 5.
         Javnost
         Ako nije drukčije odlučeno, sastanci Odbora za stabilizaciju i pridruživanje nisu javni.
         Članak 6.
         Dnevni red sastanaka
         1.   Predsjedatelj sastavlja okvirni dnevni red za svaki sastanak. Njega tajnici Odbora za stabilizaciju i pridruživanje prosljeđuju adresatima iz članka 4. najkasnije 15 dana prije početka sastanka. Okvirni dnevni red sadržava točke u vezi kojih je predsjedatelj zaprimio zahtjev za uključivanje u dnevni red najkasnije 21 dan prije početka sastanka, iako se točke uključuju u okvirni dnevni red samo ako je popratna dokumentacija proslijeđena tajnicima najkasnije na dan kada se šalje dnevni red. Odbor za stabilizaciju i pridruživanje može zatražiti da stručnjaci nazočuju njegovim sastancima kako bi im pružili informacije o određenim pitanjima. Odbor za stabilizaciju i pridruživanje usvaja dnevni red na početku svakog sastanka. U dnevni red moguće je uključiti točku koja se ne nalazi na okvirnom dnevnom redu ako su se obje stranke o tome sporazumjele.
         2.   U dogovoru s dvjema strankama predsjedatelj može skratiti rok utvrđen u stavku 1. kako bi u obzir uzeo zahtjeve određenog slučaja.
         Članak 7.
         Zapisnik
         Na svakom se sastanku vodi zapisnik i temelji se na sažetku predsjedatelja o zaključcima koje je donio Odbor za stabilizaciju i pridruživanje. Kada Odbor za stabilizaciju i pridruživanje odobri zapisnik, potpisuju ga predsjedatelj i tajnici i svaka ga stranka pohranjuje. Kopija zapisnika šalje se svakom adresatu iz članka 4.
         Članak 8.
         Odluke i preporuke
         U posebnim slučajevima kada je Odbor za stabilizaciju i pridruživanje u skladu s člankom 122. Sporazuma o stabilizaciji i pridruživanju ovlašten od strane Vijeća za stabilizaciju i pridruživanje za donošenje odluka ili davanje preporuka, te se odluke i preporuke naslovljavaju kao „Odluka”, odnosno „Preporuka”, nakon čega slijedi serijski broj, datum donošenja i opis predmeta. Odluke i preporuke donose se zajedničkim sporazumom između stranaka. Odbor za stabilizaciju i pridruživanje može donositi odluke ili davati preporuke pisanim postupkom, ako se obje stranke o tome slože. Odluke i preporuke Odbora za stabilizaciju i pridruživanje potpisuje predsjedatelj i ovjerava dvoje tajnika te se šalju svim adresatima iz članka 4. Svaka stranka može odlučiti o objavljivanju odluka i preporuka Odbora za stabilizaciju i pridruživanje u svojim službenim publikacijama.
         Članak 9.
         Troškovi
         Europska unija i Srbija snose odvojeno troškove nastale sudjelovanjem na sastancima Odbora za stabilizaciju i pridruživanje, kako u vezi osoblja, putovanja i dnevnica tako i poštanskih i komunikacijskih izdataka. Troškove povezane s tumačenjem na sastancima, prevođenjem i umnožavanjem dokumenata snosi Europska unija, uz izuzetak troškova povezanih s tumačenjem ili prevođenjem na srpski jezik ili s njega, koje snosi Srbija. Ostale troškove koji se odnose na organizaciju sastanaka snosi stranka koja je domaćin sastanaka.
         Članak 10.
         Pododbori i posebne skupine
         Odbor za stabilizaciju i pridruživanje može osnovati pododbore ili posebne skupine koje djeluju pod nadležnošću Odbora za stabilizaciju i pridruživanje kojem podnose izvješća nakon svakog svojeg sastanka. Odbor za stabilizaciju i pridruživanje može odlučiti o ukidanju svih postojećih pododbora ili skupina, utvrđivanju ili izmjeni njihove nadležnosti ili osnivanju daljnjih pododbora ili skupina koje bi mu pomagale u izvršavanju dužnosti. Ti pododbori i skupine nisu ovlašteni za donošenje odluka.

      PRILOG
      samo za informaciju Vijeća

         NACRT
         ODLUKE br. 1/2013
         VIJEĆA ZA STABILIZACIJU I PRIDRUŽIVANJE EU – SRBIJA
         od dan mjesec 2013.
         o stvaranju pododbora i posebnih skupina
         ODBOR ZA STABILIZACIJU I PRIDRUŽIVANJE,
         uzimajući u obzir Sporazum o stabilizaciji i pridruživanju između Europske unije i njezinih država članica, s jedne strane, i Republike Srbije, s druge strane, a posebno njegov članak 123.,
         uzimajući u obzir svoj poslovnik, a posebno njegov članak 10.,
         ODLUČILO JE:
         Jedini članak
         Ovime se stvaraju pododbori i posebne skupine navedene u Prilogu I. Njihova nadležnost navedena je u Prilogu II.

            Sastavljeno u …. dana mjeseca 2013.

                  Za Odbor za stabilizaciju i pridruživanje

                  Predsjedatelj

         PRILOG I.

            SPORAZUM O STABILIZACIJI I PRIDRUŽIVANJU EU – SRBIJA

            Struktura multidisciplinarnih pododbora

                     Naziv

                     Pitanja

                     Članak SSP-a

                                 1.

                                 Trgovina, industrija, carina i oporezivanje

                     Slobodno kretanje robe

                     Čl. 18.

                     Industrijski proizvodi

                     Čl. od 19. do 23.

                     Trgovinska pitanja

                     Čl. od 34. do 48.

                     Normizacija, mjeriteljstvo, akreditacija, certifikacija, ocjenjivanje sukladnosti i nadzor tržišta

                     Čl. 77.

                     Industrijska suradnja

                     Čl. 94.

                     Mala i srednja poduzeća

                     Čl. 95.

                     Turizam

                     Čl. 96.

                     Carina

                     Čl. 99.

                     Oporezivanje

                     Čl. 100.

                     Pravila o podrijetlu

                     Protokol 3.

                     Administrativna pomoć u carinskim pitanjima

                     Protokol 6.

                                 2.

                                 Poljoprivreda i ribarstvo

                     Poljoprivredni proizvodi u širem smislu

                     Čl. 24., čl. 26. st. 1. i 4., čl. 27. st. 1., čl. 31., 32. i 35.

                     Poljoprivredni proizvodi u užem smislu

                     Čl. 26. st. 2. i 3. i čl. 27. st. 2

                     Proizvodi ribarstva

                     Čl. 29. i 30.

                     Prerađeni poljoprivredni proizvodi

                     Čl. 25., Protokol 1.

                     Vino

                     Čl. 28. i Protokol 2.

                     Zaštita zemljopisnih oznaka za poljoprivredne proizvode i proizvode ribarstva te prehrambene proizvode, izuzev vina i jakih alkoholnih pića

                     Čl. 33.

                     Poljoprivreda i poljoprivredno-industrijski sektor, veterinarstvo i fitosanitarna pitanja

                     Čl. 97.

                     Suradnja u ribarstvu

                     Čl. 98.

                     Sigurnost hrane

                                 3.

                                 Unutarnje tržište i tržišno natjecanje

                     Pravo na poslovni nastan

                     Čl. od 52. do 58.

                     Pružanje usluga

                     Čl. od 59. do 61.

                     Ostala pitanja vezana uz glavu V. SSP-a

                     Čl. od 65. do 71.

                     Usklađivanje zakonodavstva i provođenja zakona

                     Čl. 72.

                     Tržišno natjecanje

                     Čl. od 73. do 74. Protokol 5.

                     Intelektualno, industrijsko i trgovačko vlasništvo

                     Čl. 75.

                     Javna nabava

                     Čl. 76

                     Bankarstvo, osiguranje i ostale financijske usluge

                     Čl. 91.

                     Zaštita potrošača

                     Čl. 78.

                     Javno zdravstvo

                                 4.

                                 Gospodarska i financijska pitanja i statistike

                     Kretanja kapitala i plaćanja

                     Čl. od 62. do 64.

                     Gospodarska politika

                     Čl. 89.

                     Statistička suradnja

                     Čl. 90.

                     Poticanje i zaštita ulaganja

                     Čl. 93.

                     Financijska suradnja

                     Čl. od 115. do 118.

                     Revizija i financijska kontrola

                     Čl. 92.

                                 5.

                                 Pravda, sloboda i sigurnost

                     Pravosuđe i temeljna prava

                     Policijska i pravosudna suradnja

                     Vladavina prava

                     Čl. 80.

                     Zaštita podataka

                     Čl. 81.

                     Vize, granična kontrola, azil i migracija

                     Čl. 82.

                     Nezakonito useljavanje i ponovni prihvat

                     Čl. 83.

                     Pranje novca

                     Čl. 84.

                     Droge

                     Čl. 85.

                     Borba protiv terorizma

                     Čl. 87.

                     Kriminal i druge nezakonite aktivnosti

                     Čl. 86.

                                 6.

                                 Istraživanja i inovacije, informacijsko društvo, socijalna politika

                     Kretanje radnika

                     Čl. od 49. do 51.

                     Uvjeti rada i ostale mogućnosti

                     Čl. 79.

                     Socijalna suradnja

                     Čl. 101.

                     Obrazovanje i izobrazba

                     Čl. 102.

                     Kulturna suradnja

                     Čl. 103.

                     Informacije i komunikacija

                     Čl. 107.

                     Suradnja na audiovizualnom području

                     Čl. 104.

                     Elektroničke komunikacijske mreže i usluge

                     Čl. 106.

                     Informacijsko društvo

                     Čl. 105.

                     Istraživanja i inovacije

                     Čl. 112.

                                 7.

                                 Promet, energija, okoliš, klimatske aktivnosti i regionalni razvoj

                            (1)

                     Promet

                     Čl. 52., 55., 61., 108. i Protokol 4.

                     Energija

                     Čl. 109.

                     Nuklearna sigurnost

                     Čl. 110.

                     Okoliš

                     Čl. 111.

                     Klimatske aktivnosti

                     Čl. 109. i 111.

                     Regionalni i lokalni razvoj

                     Čl. 113.

            Struktura posebne skupine

                     Naziv

                     Pitanja

                     Članak SSP-a

                     Posebna skupina za reformu javne uprave

                     Reforma javne uprave

                     Glava VI., pravno usklađivanje i provedba zakona, čl. 72. i glava VII., pravosuđe i unutarnji poslovi, čl. 80., čl. 114.

         PRILOG II.

            NADLEŽNOST PODODBORA I POSEBNE SKUPINE EU – SRBIJA

            Sastav i predsjedatelj

         Pododbori i posebna skupina za reformu javne uprave (posebna skupina za RJU) sastavljeni su od predstavnika Europske komisije i predstavnika Vlade Srbije. Supredsjedaju im dvije stranke. Države članice obavještavaju se i pozivaju na sastanke pododbora i posebne skupine za RJU.

            Tajništvo

         Dužnosnik Europske komisije i dužnosnik Vlade Srbije zajedno djeluju kao tajnici svakog od pododbora i posebne skupine za RJU.
         Sva komunikacija vezana uz pododbore prosljeđuje se tajnicima odgovarajućeg pododbora i posebne skupine za RJU.

            Sastanci

         Pododbori i posebna skupina za RJU sastaju se kad god to okolnosti zahtijevaju, uz suglasnost obiju stranaka. Svaki sastanak pododbora ili posebne skupine za RJU održava se u vrijeme i na mjestu o kojima su se složile obje stranke.
         Ako se obje stranke slože, pododbori i posebna skupina za RJU na svoje sastanke mogu pozvati stručnjake kako bi im pružili posebne potrebne informacije.

            Predmet

         Pododbori raspravljaju o pitanjima vezanima uz područja SSP-a navedenih na strukturi multidisciplinarnih pododbora. Napredak vezan uz usklađivanje, primjenu i provedbu zakonodavstva Europske unije, kao i ključna pitanja vezana uz programiranje i primjenu relevantnih projekata IPA-e, procjenjuje se s ostalim predmetima. Pododbori ispituju sve probleme koji se mogu pojaviti u njihovim relevantnim sektorima i predlažu korake koji bi se mogli poduzeti.
         Pododbori služe i kao forumi za daljnje pojašnjenje pravne stečevine i preispituju napredak koji je Srbija ostvarila u usklađivanju s pravnom stečevinom u skladu s obavezama iz SSP-a.
         Posebna skupina za RJU raspravlja o pitanjima vezanim uz reformu javne uprave i predlaže korake koji bi se mogli poduzeti.

            Zapisnik

         Zapisnik se vodi za svaki sastanak i usuglašava nakon njega. Tajnik pododbora ili posebne skupine za RJU prosljeđuje kopiju zapisnika tajniku Odbora za stabilizaciju i pridruživanje.

            Javnost

         Ako nije drukčije odlučeno, sastanci pododbora i posebne skupine za RJU nisu javni.

         (1)  U svrhu provedbe Protokola 4. SSP-a, ovaj pododbor djeluje kao posebni pododbor spomenut u članku 21. ovog Protokola.


title: Odluka Vijeća (ZVSP) 2015/876 od 5. lipnja 2015. o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini

text:
               6.6.2015

               HR

               Službeni list Europske unije

               L 142/30

         ODLUKA VIJEĆA (ZVSP) 2015/876
   od 5. lipnja 2015.
   o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 5. ožujka 2014. donijelo Odluku 2014/119/ZVSP (1).

               (2)

               Vijeće je 5. ožujka 2015. donijelo Odluku (ZVSP) 2015/364 (2) kojom se predviđa da se mjere ograničavanja utvrđene u Odluci 2014/119/ZVSP trebaju primjenjivati do 6. ožujka 2016. u pogledu četrnaest osoba, a do 6. lipnja 2015. u pogledu četiriju osoba.

               (3)

               U pogledu jedne od tih četiriju osoba primjenu mjera ograničavanja trebalo bi produljiti do 6. listopada 2015., a obrazloženje koje se odnosi na tu osobu trebalo bi ažurirati.

               (4)

               U pogledu dviju od tih četiriju osoba primjenu mjera ograničavanja trebalo bi produljiti do 6. ožujka 2016., a obrazloženja koja se odnose na njih trebalo bi ažurirati.

               (5)

               Odluku 2014/119/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 5. Odluke 2014/119/ZVSP zamjenjuje se sljedećim:

      „Članak 5.
      Ova Odluka stupa na snagu na dan objave u Službenom listu Europske unije.
      Ova se Odluka primjenjuje do 6. ožujka 2016. Mjere iz članka 1. primjenjuju se na unos br. 10 iz Priloga do 6. listopada 2015.
      Ovu se Odluku redovito preispituje. Nju se produljuje ili prema potrebi mijenja, ako Vijeće procijeni da njezini ciljevi nisu ispunjeni.”

   Članak 2.
   Prilog Odluci 2014/119/ZVSP mijenja se kako je navedeno u Prilogu ovoj Odluci.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 5. lipnja 2015.

            Za Vijeće

            Predsjednik

         E. RINKĒVIČS

      (1)  Odluka Vijeća 2014/119/ZVSP od 5. ožujka 2014. o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 66, 6.3.2014., str. 26.).

      (2)  Odluka Vijeća (ZVSP) 2015/364 od 5. ožujka 2015. o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL L 62, 6.3.2015., str. 25.).

      PRILOG

                  1.

                  Unos za sljedeću osobu kako je naveden u Prilogu Odluci 2014/119/ZVSP briše se:

                              8.

                              Viktor Viktorovych Yanukovych (sin bivšeg predsjednika)

                  2.

                  Unosi za sljedeće osobe kako su navedeni u Prilogu Odluci 2014/119/ZVSP zamjenjuju se sljedećim unosima:

                              4.

                              Olena Leonidivna Lukash (Олена Леонідівна Лукаш), Elena Leonidovna Lukash (Елена Леонидовна Лукаш)

                              rođena 12. studenoga 1976. u Rîbniți (Moldova), bivša ministrica pravosuđa

                              Osoba koja podliježe istrazi koju provode ukrajinske vlasti zbog sudjelovanja u zloupotrebi javnih sredstava.

                              6.3.2014.

                              10.

                              Serhii Petrovych Kliuiev (Сергій Петрович Клюєв), Serhiy Petrovych Klyuyev

                              rođen 19. kolovoza 1969. u Donjecku, brat g. Andriija Kliuieva, poduzetnik

                              Osoba koja podliježe istrazi koju provode ukrajinske vlasti zbog sudjelovanja u zloupotrebi javnih sredstava. Osoba povezana s osobom koja je uvrštena na popis (Andriijem Petrovychem Kliuievim) koja podliježe kaznenom postupku koji provode ukrajinske vlasti zbog zloupotrebe javnih sredstava ili imovine.

                              6.3.2014.

                              13.

                              Dmytro Volodymyrovych Tabachnyk (Дмитро Володимирович Табачник)

                              rođen 28. studenoga 1963. u Kijevu, bivši ministar obrazovanja i znanosti

                              Osoba koja podliježe istrazi koju provode ukrajinske vlasti zbog sudjelovanja u zloupotrebi javnih sredstava.

                              6.3.2014.


title: 2001/286/ZVSP: Odluka Vijeća od 9. travnja 2001. o provođenju Zajedničkog stajališta 1999/533/ZVSP o doprinosu Europske unije u zauzimanju za što ranije stupanje na snagu Ugovora o općoj zabrani nuklearnih pokusa (CTBT)

text:
               18/Sv. 002

               HR

               Službeni list Europske unije

               16

         32001D0286

               L 099/3

               SLUŽBENI LIST EUROPSKE UNIJE

               09.04.2001.

      ODLUKA VIJEĆA

   od 9. travnja 2001.
   o provođenju Zajedničkog stajališta 1999/533/ZVSP o doprinosu Europske unije u zauzimanju za što ranije stupanje na snagu Ugovora o općoj zabrani nuklearnih pokusa (CTBT)
   (2001/286/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 23. stavak 2.,
   uzimajući u obzir Zajedničko stajalište Vijeća 1999/533/ZVSP od 29. srpnja 1999. o doprinosu Europske unije u zauzimanju za što ranije stupanje na snagu Ugovora o općoj zabrani nuklearnih pokusa (CTBT) (1), a posebno njegove članke 1. i 4.,
   budući da:

               (1)

               U skladu s člankom 4. Zajedničkog stajališta 1999/533/ZVSP Europska unija se obvezala poticati sve države koje još to nisu učinile da potpišu i ratificiraju CTBT bez odlaganja, a posebno države s popisa 44 države čija je ratifikacija potrebna za stupanje CTBT-a na snagu.

               (2)

               Prikladno je doprinijeti uspješnom ishodu druge konferencije sukladno članku XIV. Ugovora CTBT, koja će se održati u New Yorku od 25. do 27. rujna 2001. čiji je cilj ubrzanje postupka ratifikacije CTBT-a, kako bi se omogućilo što ranije stupanje na snagu CTBT-a,

         ODLUČILO JE:
   Članak 1.
   U okviru podrške za što ranije stupanje CTBT-a na snagu iz članka 4. Zajedničkog stajališta 1999/533/ZVSP, Europska unija potiče sve države da potpišu i ratificiraju CTBT bez odlaganja.
   U tu svrhu Europska unija potiče:

               (a)

               kao prvi prioritetni zadatak, države s popisa 44, čiji su potpis i ratifikacija potrebni za stupanje na snagu CTBT-a;

               (b)

               države koje su potpisale, a nisu ratificirale CTBT, a posebno države koje će ugostiti postaje Međunarodnog sustava za nadzor (IMS);

               (c)

               države koje nisu potpisale CTBT, a posebno države koje će ugostiti postaju Međunarodnog sustava za nadzor.

         Članak 2.
   Europska unija podržava sazivanje konferencije na političkoj razini.
   Članak 3.
   Da bi ubrzala proces ratifikacije i omogućila što ranije stupanje CTBT-a na snagu, Europska unija može kontaktirati regionalne organizacije (kao što su OAJ, OAD, ASEAN).
   Članak 4.
   Predsjedništvo obavješćuje Privremeno tehničko tajništvo za CTBT o provedbi članaka 1. i 2.
   Članak 5.
   Ova Odluka proizvodi učinke od dana donošenja.
   Članak 6.
   Ova se Odluka objavljuje u Službenom listu.

      Sastavljeno u Luxembourgu 9. travnja 2001.

            Za Vijeće

            Predsjednica

         A. LINDH

      (1)  SL L 204, 4.8.1999., str. 1.


title: 2014/561/EU: Odluka Europskog parlamenta od 3. travnja 2014. o razrješnici za izvršenje proračuna Agencije za suradnju energetskih regulatora za financijsku godinu 2012.

text:
               5.9.2014

               HR

               Službeni list Europske unije

               L 266/160

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Agencije za suradnju energetskih regulatora za financijsku godinu 2012.
   (2014/561/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Agencije za suradnju energetskih regulatora za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Agencije za suradnju energetskih regulatora za financijsku godinu 2012., zajedno s odgovorima Agencije (1),

               —

               uzimajući u obzir preporuku Vijeća od 18. veljače 2014 (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebice njezin članak 208.,

               —

               uzimajući u obzir Uredbu (EZ) br. 713/2009 Europskog parlamenta i Vijeća od 13. srpnja 2009. o uspostavljanju Agencije za suradnju energetskih regulatora (4), a posebno njezin članak 24.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0208/2014),

               1.

               daje razrješnicu direktoru Agencije za suradnju energetskih regulatora za izvršenje proračuna Agencije za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Agencije za suradnju energetskih regulatora, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 1.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 211, 14.8.2009., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (EU) 2016/571 od 11. travnja 2016. o imenovanju člana Odbora regija kojeg je predložila Savezna Republika Njemačka

text:
               13.4.2016

               HR

               Službeni list Europske unije

               L 97/10

         ODLUKA VIJEĆA (EU) 2016/571
   od 11. travnja 2016.
   o imenovanju člana Odbora regija kojeg je predložila Savezna Republika Njemačka
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog njemačke vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana Odbora regija postalo je slobodno istekom mandata gđe Martine MÜNCH,

         DONIJELO JE OVU ODLUKU:
   Članak 1.
   Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

               —

               gđa Barbara HACKENSCHMIDT, Mitglied des Landtags Brandenburg.

         Članak 2.
   Ova Odluka stupa na snagu na dan donošenja.

      Sastavljeno u Luxembourgu 11. travnja 2016.

            Za Vijeće

            Predsjednik

         M.H.P. VAN DAM

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: 2000/125/EZ: Odluka Vijeća od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima ( „Usporedni sporazum” )

text:
               11/Sv. 122

               HR

               Službeni list Europske unije

               75

         32000D0125

               L 035/12

               SLUŽBENI LIST EUROPSKE UNIJE

         ODLUKA VIJEĆA
   od 31. siječnja 2000.
   o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”)
   (2000/125/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 95. i 133., zajedeno člankom 300. stavkom 2. prvom rečenicom. i članka 300. stavkom 3. drugim podstavkom;
   uzimajući u obzir prijedlog Komisije (1);
   nakon primanja suglasnosti Europskog parlamenta (2);
   budući da:

               (1)

               Vijeće je u svojoj Odluci od 3. studenoga 1997. ovlastilo Komisiju, da u okviru Gospodarske komisije Ujedinjenih naroda za Europu (UN/ECE) u pregovorima dogovori Sporazum o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”).

               (2)

               Rezultat tih pregovora bio je Usporedni sporazum koji je 25. lipnja 1998. otvoren za potpisivanje; Zajednica je navedeni sporazum potpisala 18. listopada 1999.

               (3)

               U automobilskome sektoru već se odvija međunarodno usklađivanje u okviru Revidiranog sporazuma UN/ECE-a iz 1958. o usvajanju jednakih tehničkih propisa za vozila na kotačima i uvjetima za uzajamno priznavanje homologacija dodijeljenih na temelju tih propisa (Sporazum iz 1958.), čijom je ugovornom strankom Zajednica postala 24. ožujka 1998.

               (4)

               Sklapanje Usporednog sporazuma predstavlja cilj zajedničke trgovinske politike u skladu s člankom 133. Ugovora, da se uklone postojeće i izbjegne stvaranje novih tehničkih prepreka u trgovini motornim vozilima između ugovornih stranaka; sudjelovanjem Zajednice osigurat će se dosljednost između aktivnosti usklađivanja koje se provode i na temelju Sporazuma iz 1958. i Usporednog sporazuma, te će tako omogućiti lakši pristup tržištima trećih zemalja.

               (5)

               Usporedni sporazum, koji je sklopila Zajednica, uspostavlja poseban institucionalni okvir organiziranjem postupaka suradnje između ugovornih stranaka; stoga je neophodna suglasnost Europskog parlamenta.

               (6)

               Potrebno je uspostaviti praktične aranžmane u pogledu uključenosti Zajednice u Usporedni sporazum.

               (7)

               Komisija bi trebala biti odgovorna za ispunjavanje svih zahtjeva glede prijavljivanja, utvrđenih u Usporednome sporazumu; Usporedni sporazum treba djelovati uporedno sa Sporazumom iz 1958.; oba će sporazuma djelovati u okviru UN/ECE-a i koristiti iste radne skupine i sredstva uspostavljena u tom okviru.

               (8)

               Usporedni sporazum stvara okvir za uvođenje globalnih tehničkih propisa u globalni registar putem jednoglasnih odluka; zbog usporednog djelovanja oba sporazuma, o nacrtima tehničkih pravila koje razrađuju radne skupine glasuje se u tijelima na temelju oba sporazuma; za Sporazum iz 1958. uveden je postupak odlučivanja; o glasovanju Zajednice u vezi s Usporednim sporazumom stoga se može odlučivati po istom postupku i istom prilikom kao za Sporazum iz 1958.

               (9)

               U slučajevima kada se o propisu glasuje samo na temelju Usporednog sporazuma, moguće je odluku koja utvrđuje glasovanje Zajednice prenijeti na Komisiju kojoj pomaže Regulatorni odbor zbog toga što doneseni globalni tehnički propis u kasnijoj fazi treba podnijeti na usvajanje prema postupku utvrđenom u člancima 95. i 251. Ugovora.

               (10)

               Glasovanje Zajednice o predloženoj izmjeni Usporednog sporazuma treba se utvrditi u skladu s postupkom primijenjenim za odobravanje navedenoga Sporazuma; u vezi s ulaganjem prigovora na izmjenu Usporednog sporazuma nakon jednoglasnog prihvaćanja, uzimajući u obzir vremenska ograničenja utvrđena u tom Sporazumu, Komisija može odlučiti o stajalištu Zajednice u manje složenom postupku.

               (11)

               Usporedni sporazum trebalo bi odobriti,

         ODLUČILO JE:
   Članak 1.
   Sporazum o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima, dalje u tekstu „Usporedni sporazum” odobrava se u ime Zajednice, u granicama njezinih ovlasti.
   Tekst Usporednog sporazuma naveden je u Prilogu I.
   Članak 2.
   Predsjednika Vijeća ovlašćuje se da odredi osobu ovlaštenu za polaganje isprave o odobrenju u skladu sa zahtjevima iz članka 9. stavka 2. Usporednog sporazuma, te davanje izjave sadržane u Prilogu II.
   Članak 3.
   Komisija, u ime Zajednice podnosi sve obavijesti utvrđene u Usporednom sporazumu, a posebno obavijesti predviđene u skladu s njegovim člancima 7., 9., 12.i 15.
   Članak 4.
   Glavni aranžmani u pogledu sudjelovanja Zajednice i država članica u Usporednom sporazumu utvrđeni su u Prilogu III.
   Članak 5.
   1.   Zajednica glasuje za donošenje svakog nacrta globalnog tehničkog propisa ili nacrta izmjene takvoga propisa:

               —

               ako je o glasu Zajednice za usporedni nacrt tehničkog propisa odlučeno u skladu s jednim od postupaka utvrđenih u članku 4. stavku 2. Odluke Vijeća 97/836/EZ (3),

               —

               ako globalni tehnički propis ili izmjena takvog propisa nisu doneseni usporedno s propisom ili izmjenom takvog propisa na temelju Sporazuma iz 1958., kada je nacrt odobren u skladu s postupkom navedenim u članku 13. Direktive 70/156/EEZ (4).

         2.   Kada odobrenje u skladu sa stavkom 1. nije dano, Zajednica glasuje protiv uvođenja globalnoga tehničkog propisa u globalni registar.
   3.   Stajalište Zajednice u vezi s upisom i ponovnim potvrđivanjem upisa u popis prijedloga tehničkih propisa, kao i u vezi s rješavanjem sporova između ugovornih stranaka utvrđuje se, prema potrebi, u skladu s postupkom predviđenim u članku 13. Direktive 70/156/EEZ.
   Članak 6.
   1.   Zajednica glasuje za predložene izmjene Usporednog sporazuma kada je predložena izmjena odobrena u skladu s postupkom primijenjenim za odobravanje navedenog Sporazuma. Kada taj postupak nije dovršen na vrijeme prije održanog glasovanja, Komisija u ime Zajednica glasuje protiv izmjene.
   2.   Odluka o ulaganju prigovora na Usporedni sporazum donosi se u skladu s postupkom utvrđenim u članku 5. stavku 1. drugoj alineji.

      Sastavljeno u Bruxellesu 31. siječnja 2000.

            Za Vijeće

            Predsjednik

         J. PINA MOURA

      (1)  SL C 87, 29.3.1999., str. 1.

      (2)  Mišljenje doneseno 15. prosinca 1999. (još nije objavljeno u Službenom listu).

      (3)  SL L 346, 17.12.1997., str. 78.

      (4)  SL L 42, 23.2.1970., str. 1. Direktiva kako je zadnje izmijenjena Direktivom 98/91/EZ Europskog parlamenta i Vijeća (SL L 11, 16.1.1999., str. 25.).


title: Odluka Vijeća 2014/901/ZVSP od 12. prosinca 2014. o izmjeni Odluke 2013/255/ZVSP o mjerama ograničavanja protiv Sirije

text:
               13.12.2014

               HR

               Službeni list Europske unije

               L 358/28

         ODLUKA VIJEĆA 2014/901/ZVSP
   od 12. prosinca 2014.
   o izmjeni Odluke 2013/255/ZVSP o mjerama ograničavanja protiv Sirije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2013/255/ZVSP od 31. svibnja 2013. o mjerama ograničavanja protiv Sirije (1),
   budući da:

               (1)

               Vijeće je 31. svibnja 2013. donijelo Odluku 2013/255/ZVSP.

               (2)

               Vijeće se 20. listopada 2014. usuglasilo o uvođenju zabrane izvoza mlaznog goriva i odgovarajućih aditiva u Siriju jer se njima koriste zračne snage Assadovog režima koje provode neselektivne zračne napade protiv civilnog stanovništva.

               (3)

               Radi provedbe navedenih mjera potrebno je daljnje djelovanje Unije.

               (4)

               Odluku 2013/255/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Sljedeći članak umeće se u Odluku 2013/255/ZVSP:

      „Članak 7.a
      1.   Zabranjuje se prodaja, isporuka, prijenos ili izvoz mlaznog goriva i aditiva posebno izrađenih za mlazno gorivo u Siriju od strane državljana država članica ili s državnih područja država članica ili uporabom plovila ili zrakoplova pod njihovom zastavom, neovisno o tome potječu li oni s njihovih državnih područja.
      2.   Zabranjuje se osiguravati, neposredno ili posredno, financiranje ili financijsku pomoć, kao i osiguranje i reosiguranje ili posredničke usluge, povezane s prodajom, isporukom, prijenosom ili izvozom mlaznog goriva i aditiva kako je navedeno u stavku 1.
      3.   Nadležna tijela države članice mogu odobriti prodaju, isporuku, prijenos ili izvoz mlaznog goriva i aditiva u Siriju ili osiguravanje neposrednog ili posrednog financiranja, financijske pomoći, osiguranja, reosiguranja ili posredničkih usluga koji su potrebni za korištenje od strane Ujedinjenih naroda ili tijela koja djeluju u njihovo ime, za humanitarne svrhe kao što su pružanje ili olakšavanje pružanja pomoći, uključujući medicinske potrepštine, hranu ili prijevoz humanitarnih djelatnika i povezanu pomoć ili za evakuacije iz Sirije ili unutar Sirije.
      4.   Zabrane iz stavka 1. i 2. ne primjenjuje se na mlazno gorivo i aditive kojima se koriste isključivo civilni zrakoplovi koji nisu sirijski i koji slijeću u Siriju, pod uvjetom da su namijenjeni i koriste se samo za nastavljanje leta zrakoplova u koji su bili napunjeni.
      5.   Unija poduzima potrebne mjere radi utvrđivanja relevantnih artikala koje treba obuhvatiti ovim člankom.”

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 12. prosinca 2014.

            Za Vijeće

            Predsjednica

         S. GIANNINI

      (1)  SL L 147, 1.6.2013., str. 14.


title: 2009/156/EZ: Odluka Vijeća od 21. studenoga 2008. o potpisivanju i privremenoj primjeni prijelaznog Sporazuma o gospodarskom partnerstvu između Côte d’Ivoirea, s jedne strane, i Europske zajednice i njezinih država članica, s druge strane

text:
               11/Sv. 27

               HR

               Službeni list Europske unije

               33

         32009D0156

               L 059/1

               SLUŽBENI LIST EUROPSKE UNIJE

         ODLUKA VIJEĆA
   od 21. studenoga 2008.
   o potpisivanju i privremenoj primjeni prijelaznog Sporazuma o gospodarskom partnerstvu između Côte d’Ivoirea, s jedne strane, i Europske zajednice i njezinih država članica, s druge strane
   (2009/156/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 133. i 181. u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 12. lipnja 2002. ovlastilo Komisiju da započne pregovore o sporazumima o gospodarskom partnerstvu sa zemljama AKP-a.

               (2)

               Pregovori o prijelaznom Sporazumu o gospodarskom partnerstvu su završeni i Prijelazni sporazum o gospodarskom partnerstvu između Côte d’Ivoirea, s jedne strane, i Europske zajednice i njezinih država članica, s druge strane (dalje u tekstu: prijelazni SGP) parafiran je 7. prosinca 2007.

               (3)

               Člankom 75. stavkom 4. prijelaznog SGP-a predviđena je privremena primjena Sporazuma do njegova stupanja na snagu.

               (4)

               Prijelazni SGP treba u ime Zajednice potpisati te ga u vezi s odredbama, koje su u nadležnosti Zajednice, privremeno primjenjivati, podložno njegovu kasnijem sklapanju,

         ODLUČILO JE:
   Članak 1.
   Potpisivanje prijelaznog Sporazuma o gospodarskom partnerstvu između Côte d’Ivoirea, s jedne strane, i Europske zajednice i njezinih država članica, s druge strane, odobrava se u ime Zajednice, podložno Odluci Vijeća o sklapanju navedenog Sporazuma.
   Tekst prijelaznog Sporazuma o gospodarskom partnerstvu priložen je ovoj Odluci.
   Članak 2.
   Za potrebe članka 73. stavka 2. prijelaznog SGP-a, Odbor SGP-a sastavljen je, s jedne strane, od članova Vijeća i predstavnika Komisije i, s druge strane, od predstavnika vlade Côte d’Ivoirea. Komisija podnosi Vijeću na odlučivanje stajalište Europske zajednice u vezi s dogovorom o poslovniku Odbora SGP-a.
   Članak 3.
   Predsjednik Vijeća ovlašten je da odredi osobu(-e) ovlaštenu(-e) za potpisivanje (-u) prijelaznog SGP-a u ime Europske zajednice, podložno njegovu sklapanju.
   Članak 4.
   U vezi s odredbama u nadležnosti Zajednice, prijelazni SGP do završetka postupka u skladu s člankom 75. stavkom 4. ovog Sporazuma, primjenjuje se privremeno. Komisija će u obavijesti objaviti datum privremene primjene.

      Sastavljeno u Bruxellesu 21. studenoga 2008.

            Za Vijeće

            Predsjednik

         E. WOERTH


title: 1999/404/ZVSP: Odluka Vijeća od 10. svibnja 1999. o sporazumima čiji je cilj pojačana suradnja između Europske unije i Zapadnoeuropske unije

text:
               18/Sv. 009

               HR

               Službeni list Europske unije

               3

         31999D0404

               L 153/1

               SLUŽBENI LIST EUROPSKE UNIJE

               10.05.1999.

      ODLUKA VIJEĆA

   od 10. svibnja 1999.
   o sporazumima čiji je cilj pojačana suradnja između Europske unije i Zapadnoeuropske unije
   (1999/404/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 17.,
   uzimajući u obzir Protokol o članku 17. Ugovora o Europskoj uniji,

               (1)

               Budući da je Protokolom o članku 17. Ugovora o Europskoj uniji utvrđeno da Europska unija, zajedno sa Zapadnoeuropskom unijom, treba sastaviti sporazume o međusobnoj pojačanoj suradnji u roku od jedne godine od stupanja na snagu Ugovora iz Amsterdama.

               (2)

               Budući da su sa Zapadnoeuropskom unijom obavljene pripreme s ciljem sastavljanja takvih sporazuma.

               (3)

               Budući da je tekst sastavljen tijekom tih priprema sa Zapadnoeuropskom unijom prikladan za sporazume o pojačanoj suradnji sa Zapadnoeuropskom unijom i trebalo bi ga odobriti na odgovarajući način,

         ODLUČILO JE KAKO SLIJEDI:
   Članak 1.
   Ovime se odobrava tekst sporazumâ o pojačanoj suradnji između Europske unije i Zapadnoeuropske unije u skladu s Protokolom o članku 17. Ugovora o Europskoj uniji.
   Tekst sporazumâ prilaže se ovoj Odluci.
   Članak 2.
   Ova Odluka stupa na snagu na dan donošenja.
   Članak 3.
   Ova se Odluka objavljuje u Službenom listu.

      Sastavljeno u Bruxellesu 10. svibnja 1999.

            Za Vijeće

            Predsjednik

         H. EICHEL

   SPORAZUMI O POJAČANOJ SURADNJI IZMEĐU EUROPSKE UNIJE I ZAPADNOEUROPSKE UNIJE U SKLADU S PROTOKOLOM O ČLANKU 17. UGOVORA O EUROPSKOJ UNIJI
   I.   UVOD
   1.   Člankom 17. Ugovora o Europskoj uniji predviđaju se, između ostalog, tješnji institucionalni odnosi sa Zapadnoeuropskom unijom (ZEU) s ciljem omogućavanja integracije ZEU-a u Europsku uniju (EU) ako tako odluči Europsko vijeće. Člankom 17. također se predviđa da Europsko vijeće u tom slučaju preporuči državama članicama donošenje takve odluke u skladu s njihovim ustavnim odredbama.
   U skladu s odgovarajućim odredbama članka 17., Vijeće EU-a donijelo je 10. svibnja 1999. Odluku o praktičnim sporazumima za sudjelovanje svih država članica u zadacima na temelju članka 17. stavka 2. Ugovora o Europskoj uniji kod kojih se Unija služi ZEU-om.
   Vijeće ZEU-a donijelo je prije toga, 18. studenoga 1997., odredbe koje odgovaraju praktičnim sporazumima iz članka 17. stavka 3. Ugovora o Europskoj uniji (UEU), a to je spomenuto u navedenoj Odluci Vijeća.
   2.   U Protokolu o članku 17. utvrđuje se da će EU, zajedno sa ZEU-om, sastaviti sporazume o pojačanoj međusobnoj suradnji u roku od jedne godine nakon stupanja na snagu Ugovora iz Amsterdama.
   Europsko je vijeće u Beču pozvalo Vijeće da, u dogovoru sa ZEU-om, dovrši sporazume o pojačanoj suradnji u skladu s Protokolom o članku 17., kako bi mogli stupiti na snagu na dan stupanja na snagu Ugovora.
   ZEU je (u svojoj Deklaraciji od 22. srpnja 1997.) utvrdila niz mjera koje bi se mogle poduzeti u tom kontekstu. O ovoj Deklaraciji obaviještena je Međuvladina konferencija 1996./1997. i priložena je Završnom aktu.
   3.   U skladu s Protokolom o članku 17., EU i ZEU sastavili su sljedeće sporazume o pojačanoj međusobnoj suradnji, koji se temelje na nizu mjera sadržanih u spomenutoj Deklaraciji.
   Ovi sporazumi predstavljaju niz mjera koje se mogu izmijeniti u skladu s iskustvom. EU i ZEU obvezuju se preispitivati ove sporazume prema potrebi, a u svakom slučaju najkasnije dvije godine od stupanja na snagu Ugovora iz Amsterdama, posebno u svjetlu stečenih iskustava i razvoja međusobnih odnosa.
   II.   SPORAZUMI
   A.   Poboljšavanje usklađivanja u postupku savjetovanja i donošenja odluka između EU-a i ZEU-a, posebno u kriznim situacijama

   1.   I EU i ZEU uvjereni su da će se praktična provedba članka 17. UEU-a najbolje i najbrže postići sporazumima koji će omogućiti objema organizacijama da učinkovitije obavljaju svoje dužnosti u skladu s ovim odredbama, posebno u kriznim situacijama.
   2.   Ne dovodeći u pitanje njihove nadležnosti u svakom praktičnom slučaju, EU i ZEU u potpunosti će koristiti postojeće prakse i postupke te nastojati utvrditi daljnje mjere za savjetovanje i suradnju u svjetlu iskustva.
   3.   EU i ZEU ovime se u skladu s time sporazumijevaju da će se modus operandi za članak 17. stavak 3. i priloženi dijagram u kojemu su shematski prikazani postupovni koraci u dvjema organizacijama i veze među njima, kako je određeno u Prilogu I., koristiti kao vodič za postupak odlučivanja u EU-u i ZEU-u, u slučajevima u kojima se EU služi ZEU-om. Također su suglasni da takav vodič može biti samo ilustrativan i da se od njega ne može očekivati da pokrije sve elemente svake krizne situacije te da se njime ne dovode u pitanje daljnja poboljšanja u primjenjivim postupcima donošenja odluka.
   B.   Održavanje zajedničkih sastanaka odgovarajućih tijela obiju organizacija

   1.   EU i ZEU suglasni su da zajednički sastanci mogu poboljšati suradnju i da će biti organizirani prema potrebi:

               i.

               u područjima u kojima se suradnja između dviju organizacija predviđa u skladu s člankom 17. UEU-a, u pogledu sljedećeg:

                           (a)

                           ZEU podupire EU pri oblikovanju obrambenih aspekata zajedničke vanjske i sigurnosne politike, kako je određeno u drugom podstavku članka 17. stavka 1.;

                           (b)

                           EU se obraća ZEU-u za izradu i provedbu odluka i akcija EU-a koje sadrže elemente obrane, kako je određeno u članku 17. stavku 3.;

               ii.

               u drugim područjima u kojima se interesi i aktivnosti EU-a i ZEU-a preklapaju i mogu opravdavati usklađivanje.

         2.   Za potrebe opisane u stavku B. podstavku 1. točki i., EU i ZEU suglasni su da će nastaviti postojeću praksu održavanja sastanaka između ad hoc skupine EU-a i ZEU-a u skladu s utvrđenim načinima.
   Poštovat će se sljedeći postupci:

               —

               svaku državu koja je nazočna na sastanku zastupa jedno izaslanstvo; izaslanstva sjede prema abecednom redoslijedu, a nazivi zemalja napisani su na njihovim jezicima,

               —

               sastanci se vode uz supredsjedanje u skladu s pravilima svake organizacije: u ime EU-a, Predsjedništvo, uz potporu Glavnog tajništva Vijeća EU-a; u ime ZEU-a, Glavno tajništvo uz Predsjedništvo ZEU-a, koje se nalazi do Predsjedništva EU-a,

               —

               Europska komisija sjedi nasuprot supredsjedateljima,

               —

               dnevni red i dokumenti za sastanke šalju se pod ovlašću Predsjedništva/predsjedništava EU-a i ZEU-a,

               —

               izvješće sa svakoga sastanka zajednički sastavljaju Glavno tajništvo Vijeća EU-a i Glavno tajništvo ZEU-a, a šalje se pod ovlašću Predsjedništva/predsjedništava EU-a i ZEU-a,

               —

               nakon sastanaka, svako predsjedništvo odgovorno je uključiti svaki dokument ili predloženu odluku u postupak donošenja odluka svake organizacije.

         3.   Pri rješavanju kriza u kojima se EU služi ZEU-om ili u kojima njihove aktivnosti opravdavaju razmatranje u skladu sa stavkom B. podstavkom 1. točkom ii., zajednički sastanci dotičnih tijela EU-a i ZEU-a mogu se održati na zajedničku inicijativu oba predsjedništva.
   Načini i postupci određeni su za zajedničku ad hoc skupinu primjenjuju se mutatis mutandis, pri čemu sudjelovanje odražava izbor sudionika u svakoj ustanovi.
   4.   Suradnja se također posebno pojačava putem:

               —

               tijesne suradnje između predsjedništava i osoblja povezanih organizacija pri razmjeni informacija i usklađivanju rada,

               —

               redovnih kontakata i sastanaka između predsjedništava i tajništva obiju organizacija,

               —

               redovitog predstavljanja informacija od strane Predsjedništva EU-a na sastancima ZEU-a i od strane Predsjedništva ZEU-a na sastancima EU-a,

               —

               sudjelovanja predstavnika predsjedništava EU-a i ZEU-a na odgovarajućim sastancima i u aktivnostima druge organizacije,

               —

               sudjelovanja dužnosnika jedne organizacije na sastancima druge organizacije, u skladu s načinima navedenima u podstavcima D i G,

               —

               mogućnosti uključivanja predstavnika ZEU-a, na inicijativu EU-a, u izaslanstvo EU-a na sastancima i povezanim događajima s trećim zemljama ako je na njima riječ o pitanjima koja sadrže elemente obrane. Mogu biti razmatrani i kontakti EU-a i ZEU-a s trećim zemljama ako su obje organizacije u određenom odnosu s njima.

         C.   Usklađivanje, koliko je to moguće, redoslijeda predsjedanja između ZEU-a i EU-a te njihovih upravnih pravila i praksi

   1.   Vijeće ZEU-a donijelo je 12. rujna 1997. odluku (Prilog II.) o usklađivanju redoslijeda predsjedanja u ZEU-u u odnosu na redoslijed predsjedanja u EU-u.
   2.   U slučajevima s proračunskim implikacijama, EU i ZEU obvezuju se, između ostalog na temelju mogućnosti utvrđenih u modus operandi i u stavku E, na razmjenu informacija kako bi posebno osigurale da institucije EU-a u potpunosti i što je moguće ranije dobiju sve projekcije proračuna potrebne EU-u za donošenje brze odluke o financiranju.
   D.   Tijesno usklađivanje rada osoblja Glavnog tajništva ZEU-a i Glavnog tajništva Vijeća EU-a

   Glavno tajništvo Vijeća EU-a i Glavno tajništvo ZEU-a usklađuju svoj rad i surađuju u skladu s odredbama Priloga III., pokrivajući razmjenu informacija, razmjenu pisanih materijala, međusobno sudjelovanje na sastancima, sinkroniziranje sastanaka, dogovore o rasporedu sjedenja te razmjenu i upućivanje osoblja.
   E.   Omogućavanje odgovarajućim tijelima EU-a, uključujući Jedinicu za planiranje politike i rano upozoravanje, da se služi sredstvima Vojnog stožera ZEU-a, Satelitskog centra i Instituta za sigurnosne studije

   1.   Tijela Vijeća EU-a mogu, pri obavljanju poslova povezanih s člankom 17. UEU-a, izraziti želju za informacijama, savjetima ili drugim uslugama od sredstava ZEU-a. Takve zahtjeve Predsjedništvo Vijeća EU-a ili Tajništvo, djelujući u njegovo ime, šalje Stalnom Vijeću ZEU-a koje pravodobno donosi posebne ili opće upute.
   2.   Vojni stožer ZEU-a sudjelovat će u i pridonositi radu zajedničkih sastanaka EU-a i ZEU-a. Dokumenti koje sastavlja Vojni stožer mogu se uključiti u razmjenu informacija među organizacijama, podložno uobičajenim načinima. Vojni stožer pomagat će pri razmjenama između EU-a i ZEU-a potrebnima za pripremu, izvršenje i nadzor odluka na temelju članka 17. stavka 3. Ugovora o Europskoj uniji.
   Vojni stožer osigurat će redovite informativne sastanke za predstavnike EU-a o odgovarajućim aspektima postupaka ZEU-a, o planovima i aktivnostima, primat će posjete predstavnika EU-a na njihovu ili vlastitu inicijativu, uključujući posjete Situacijskome centru te će nastojati postići daljnje sporazume s dužnosnicima EU-a s ciljem promicanja spremnosti i olakšavanja suradnje, posebno na operativnom planu.
   3.   Satelitski centar ZEU-a dostavljat će EU-u svoje interpretacijske snimke u skladu s uputama i prioritetima koje utvrđuje Vijeće ZEU-a. ZEU i EU nastoje pronaći veći broj mogućnosti za daljnji razvoj svojih odnosa u tom području, posebno mogućnost dodjele istih prioriteta zadacima koje zatraži EU kao i zadacima koje zatraži Vijeće ZEU-a.
   4.   Glavna zadaća Instituta za sigurnosne studije ZEU-a, osnovanog 1. srpnja 1990. kao pomoćno tijelo ZEU-a, jest pomoć pri razvoju europskog identiteta u području sigurnosti. On nudi dodatna sredstva za EU. Aktivnosti Instituta u području analitike, istraživanja, rasprava i suradnje s drugim nacionalnim i međunarodnim institucijama bit će otvorene za teme koje EU utvrdi kao područja od posebnog interesa za svoj rad. Institut će sustavno pozivati predstavnike EU-a na svoje seminare i slične događaje, uključujući na ljetni tečaj koji se pokusno treba organizirati 1999. godine u skladu s odlukom Vijeća ZEU-a o postupnom razvoju Instituta u Europsku sigurnosnu i obrambenu akademiju.
   5.   Visoki predstavnik za zajedničku vanjsku i sigurnosnu politiku te bilo koji član osoblja kojega on odredi, uključujući članove Jedinice za planiranje politike i rano upozoravanje koja je predviđena Deklaracijom br. 6. priloženom Ugovoru iz Amsterdama, imat će pristup svim spomenutim sredstvima ZEU-a pri obavljanju svojih dužnosti.
   Osim toga, u okviru općih sporazuma za ovdje opisanu suradnju između EU-a i ZEU-a, visoki predstavnik može pozvati glavnog tajnika ZEU-a da odredi osoblje ZEU-a za radne skupine osnovane za rješavanje pojedinačnih političkih pitanja.
   F.   Suradnja u području naoružavanja, prema potrebi

   1.   Četvrti podstavak članka 17. stavka 1. predviđa da će postupno utvrđivanje zajedničke obrambene politike biti podupirano, ako to države članice smatraju potrebnim, njihovom međusobnom suradnjom u području naoružavanja.
   2.   Deklaracija ZEU-a od 22. srpnja 1997. uključuje, osim niza mjera koje se mogu poduzeti, suradnju u području naoružanja, prema potrebi, u okviru Zapadnoeuropske skupine za naoružanje (WEAG), kao europskog foruma za suradnju u području naoružanja, EU-a i ZEU-a u kontekstu racionalizacije europskog tržišta oružjem i osnivanja Europske agencije za naoružanje.
   3.   EU i ZEU primaju na znanje dogovore između EU-a i WEAG-a. Kako bi se poboljšala transparentnost i učinkovitost usklađivanja rada u EU-u i WEAG-u, ovim se sporazumima predviđa redovitije razmjenjivanje informacija, bez izmjene njihova neformalnoga karaktera, uključujući putem sljedećeg:

               —

               priznavanja Predsjedništva WEAG-a i Predsjedništva EU-a (predsjedavajućeg ad hoc Radne skupine za europsku politiku naoružavanja ili njegovog predstavnika) i Europske komisije (u skladu s njihovim dužnostima) kao točaka za kontakt i glavnih komunikacijskih kanala, koje podupiru kontakti između Glavnog tajništva Vijeća EU-a i Tajništva za naoružanje WEAG-a.

               —

               s obzirom na trenutni rad na pitanjima od uzajamnog interesa, povremena izvješća:

                           —

                           koja Predsjedništvo EU-a i Europska komisija (u skladu s njihovim ovlastima) šalju odborima WEAG-a putem predsjednika nacionalnih direktora za naoružanje,

                           —

                           koja Predsjedništvo WEAG-a, uz potporu, prema potrebi, odgovarajućih odbora WEAG-a, šalje ad hoc Radnoj skupini za europsku politiku naoružanja,

               —

               redovne razmjene informacija o tekućim aktivnostima u ad hoc Radnoj skupini za europsku politiku naoružanja i u WEAG-u, pomoću razmjene odgovarajućih radnih dokumenata i sastanaka između Predsjedništva EU-a/Europske komisije (u skladu s njihovim ovlastima) i Predsjedništva WEAG-a. S razmijenjenim dokumentima postupat će se u skladu s odgovarajućim sigurnosnim postupcima EU-a i WEAG-a,

               —

               ako se ad hoc Radna skupina za europsku politiku naoružanja i WEAG usuglase, putem neformalnih zajedničkih sastanaka o odgovarajućim temama,

               —

               bilo kakvih drugih partnerskih sporazuma između EU-a i WEAG-a koji se mogu sklopiti s ciljem poboljšavanja europske suradnje u području naoružanja.

         4.   Prema potrebi, pitanja povezana s naoružavanjem mogu se razmatrati i tijekom rada EU-a i ZEU-a koji se odnosi na obrambene aspekte.
   G.   Osiguravanje suradnje s Europskom komisijom

   1.   U skladu s Ugovorom o Europskoj uniji, Europska komisija u potpunosti je pridružena radu koji se obavlja u okviru zajedničke vanjske i sigurnosne politike (ZVSP). Načini suradnje između ZEU-a i Komisije određeni su u Prilogu IV., a pokrivaju, između ostalog, razmjenu informacija, razmjenu pisanih materijala, uzajamno sudjelovanje na sastancima, dogovore o rasporedu sjedenja i razmjenu osoblja.
   2.   EU i ZEU primaju na znanje da će se između Europske komisije i ZEU-a uspostaviti model financijskog dogovora s ciljem olakšavanja praktične i brze provedbe odluka i akcija EU-a koje podrazumijevaju i aktivnosti ZEU-a u skladu s člankom 17. te koje se financiraju prema odgovarajućim proračunskim linijama glavnog proračuna Europskih zajednica.
   3.   EU i ZEU primaju na znanje da se razmjene i uzajamno djelovanje Europske Komisije i ZEU-a mogu odvijati u slučajevima u kojima se djelovanje Zajednice i aktivnosti ZEU-a dopunjuju.
   H.   Sigurnosni sporazumi

   1.   Glavni tajnik Vijeća EU-a i glavni tajnik ZEU-a razmijenili su pisma o sigurnosnim pravilima koja se primjenjuju pri obradi klasificiranih informacija dostavljenih iz jedne organizacije u drugu (vidjeti Prilog V.). U tim pismima predviđa se neometani protok informacija između tajništava, potrebnih za pravilno funkcioniranje odnosa između EU-a i ZEU-a u skladu s Ugovorom o Europskoj uniji.
   2.   Predsjednik Europske komisije i glavni tajnik ZEU-a razmijenili su pisma o sigurnosnim pravilima koja se primjenjuju pri obradi razmijenjenih klasificiranih informacija (vidjeti Prilog VI.). U tim pismima predviđa se neometani protok informacija između Europske komisije i Glavnog tajništva ZEU-a, potrebnih za pravilno funkcioniranje odnosa između EU-a i ZEU-a u skladu s Ugovorom o Europskoj uniji.
   3.   Gore navedeni sporazumi ne dovode u pitanje druge službene razmjene informacija između dviju organizacija, koje mogu biti potrebne za provedbu odredaba Ugovora o Europskoj uniji ili koje odgovarajuća tijela obiju organizacija smatraju potrebnima.
   POPIS PRILOGA

                  Prilog I.

               Modus operandi za članak 17. stavak 3. Ugovora o Europskoj uniji

                  Prilog II.

            Odluka Vijeća ZEU-a od 12. rujna 1997. o usklađivanju redoslijeda predsjedanja Zapadnoeuropskom unijom i Europskom unijom

                  Prilog III.

            Suradnja između Glavnog tajništva ZEU-a i Glavnog tajništva Vijeća EU-a

                  Prilog IV.

            Suradnja između ZEU-a i Europske komisije

                  Prilog V.

            Razmjena pisama o sigurnosnim sporazumima između glavnog tajnika Vijeća EU-a i glavnog tajnika ZEU-a

                  Prilog VI.

            Razmjena pisama o sigurnosnim sporazumima između predsjednika Europske komisije i glavnog tajnika ZEU-a


title: 1999/778/EZ: Odluka Vijeća od 15. studenoga 1999. o zaključenju Protokola o veterinarskim pitanjima kojim se dopunjuje Sporazum između Europske zajednice, s jedne strane, i Vlade Danske i Autonomne vlade Farskih otoka, s druge strane

text:
               03/Sv. 042

               HR

               Službeni list Europske unije

               16

         31999D0778

               L 305/25

               SLUŽBENI LIST EUROPSKE UNIJE

               15.11.1999.

         ODLUKA VIJEĆA
   od 15. studenoga 1999.
   o zaključenju Protokola o veterinarskim pitanjima kojim se dopunjuje Sporazum između Europske zajednice, s jedne strane, i Vlade Danske i Autonomne vlade Farskih otoka, s druge strane
   (1999/778/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s člankom 300. stavkom 2. prvim podstavkom prvom rečenicom i člankom 300. stavkom. Ugovora,
   uzimajući u obzir prijedlog Komisije (1),
   budući da treba odobriti Protokol o veterinarskim pitanjima kojim se dopunjuje Sporazum između Europske zajednice, s jedne strane, i Vlade Danske i Autonomne vlade Farskih otoka, s druge strane,
   ODLUČILO JE:
   Članak 1.
   Protokol o veterinarskim pitanjima kojim se dopunjuje Sporazum između Europske zajednice, s jedne strane, i Vlade Danske i Autonomne vlade Farskih otoka, s druge strane, ovime je odobren u ime Zajednice.
   Tekst Protokola je priložen ovoj Odluci.
   Članak 2.
   Predsjednik Vijeća je ovime ovlašten da imenuje osobu(-e) opunomoćenu(-)e da potpišu(-e) Protokol kako bi obvezao Zajednicu i dao obavijest predviđenu u članku 4. Protokola (2).
   Članak 3.
   Komisija, kojoj pomažu predstavnici veterinarskih službi država članica, predstavlja Zajednicu u veterinarskoj podskupini ustanovljenoj člankom 2. Protokola. Položaj Zajednice u Zajedničkom odboru po preporukama veterinarske podskupine utvrđuje Vijeće kvalificiranom većinom na prijedlog Komisije.
   Članak 4.
   Ova Odluka stupa na snagu na dan njezinog donošenja.

      Sastavljeno u Bruxellesu 15. studenoga 1999.

            Za Vijeće

            Predsjednik

         K. HEMILÄ

      (1)  SL C 274, 28.9.1999., str. 11.

      (2)  Dan stupanja na snagu Protokola objavljuje Glavno tajništvo Vijeća u Službenom listu Europskih zajednica.